KURZUS: Szállítmányozási rendszerek

MODUL: A közúti áruszállítás

3.2. lecke: A jármű és a rakomány mérethatárai, a fuvarozási útvonal meghatározása

| Cél: A tananyag célja, hogy a hallgató megismerje a jármű és a rakomány méret- és tömeghatárait, illetve a túlsúlyos és túlméretes árutovábbítás feltételeit. Legyen tisztában a fuvarozási útvonal meghatározásával kapcsolatos információkkal, tényezőkkel.
Követelmények: Ön akkor sajátította el megfelelően a tananyagot, ha képes
pontosan felismerni/meghatározni a jármű és a rakomány méret- és tömeghatárait, felsorolni a túlsúlyos és túlméretes árutovábbítás feltételeit ismertetni a fuvarozási útvonal meghatározásával kapcsolatos információkat, tényezőket (tilalmakat és korlátozásokat)
Időszükséglet: A tananyag elsajátításához körülbelül 60 percre lesz szüksége.
Kulcsfogalmak
rakomány jármű túlméretes fuvarozási útvonal
1. A jármű és a rakomány mérethatárai
Elsősorban a közlekedés biztonsága, de ezen túlmenően az úthálózat állapotának megóvása érdekében szinte minden országban jogszabályokban határozzák meg a gépjárművek méret- és tömeghatárait. E rendelkezések a közúti fuvarozók tevékenységét bizonyos korlátok közé szorítják, hiszen a járművek tömegére vonatkozó korlátozások egyben meghatározzák a gépjárművel fuvarozható rakomány mennyiségét is. A korlátozások egyes országokban kiterjednek a tengelyterhelésre is.
A hazai és nemzetközi előírások nagyjából egységesek abban, hogy a jármű szélessége a 2,50 m-t, magassága a 4 m-t nem haladhatja meg (kivéve az ún. fokozott hőszigetelésű járművet, amelynek max. szélessége 2,60 m). Ezek az előírások általában az egyes járművek hosszát is korlátozzák. A járművek méreteit Magyarországon a közlekedési hatóság közúti járművek forgalomba helyezésének és forgalomban tartásának műszaki feltételeiről szóló rendelete határozza meg. A járművek paramétereit, illetve az össztömeg- és tengelykorlátozásokat a fuvarfeladat meghatározásánál maximálisan figyelembe kell venni. Ezek az értékek a fuvarfeladat tartalmán túl az útvonalra is kihatnak.
A nemzetközi közúti áruszállítási tevékenység keretében használt áruszállító járművekkel szemben Európában támasztott műszaki követelmények jelenleg - néhány speciális áruszállítási tevékenység kivéve: (pl. veszélyes áru szállítása) - egységes nemzetközi egyezményben nem kerültek megfogalmazásra, elfogadásra, közzétételre. Ezen körülmények az európai országok többségét arra kényszeríti, hogy nemzeti szabályozás keretében határozzák meg mindazon feltételeket, amelyeket a nagy tömegű szállító járművekkel végzett nemzetközi áruszállítás esetén környezetvédelmi, közlekedésbiztonsági, gazdasági és egyéb szempontból fontosnak tartanak.
Amennyiben az előírt mérethatárokat a jármű vagy a rakomány meghaladja, akkor sajátos szervezést igénylő túlsúlyos és túlméretes szállítmányról beszélünk.
A túlsúlyos és túlméretes árutovábbítás feltétételei:
áru szállíthatóságának műszaki feltételei, a szállító jármű alkalmasságának műszaki feltételei, jogi, hatósági feltételek.
Az áru nem továbbítható ha:
valamely mérete olyan nagy, hogy nem fér el a közút űrszelvényében még szétszereléssel, szétbontással, sőt a berendezés átfordításával sem; súlya meghaladja jármű megengedett műszaki teherbírását; a rakott jármű össztömegének elvitelére az úthálózat nem alkalmas, vagy egy híd, illetve más műtárgy akadályozza a szállítást; a szállítmány különleges alakja nem biztosítja a stabil elhelyezést a járművön; a felrakás után az áru kedvezőtlen súlyelosztása instabillá tenné a járművet.
A továbbító járműnek rendelkezni kell:
a szükséges műszaki teherbírással és tengelynyomással, alkalmas rakfelülettel, szállítótérrel, az áru előírásszerű, biztonságos rögzítéséhez szükséges kötöző és rögzítő eszközökkel, hatóságilag előírt jelző és világító felszerelésekkel, sárga forgólámpával, szélességjelző piros-fehér fényvisszaverős sávos táblákkal
2. A fuvarozási útvonal meghatározása
Az árut szinte minden esetben több útvonalon lehet fuvarozni. A végleges kijelölés sok tényező függvénye (napjainkban már számtalan útvonaltervezési programot alkalmazhatnak a nemzetközi fuvarozók). A szakszerű útvonal kiválasztástól nagyban függ a fuvarozási idő és a költség.
Néhány figyelembeveendő a számtalan tényező közül:
az útvonal országaiban a tilalmak és korlátozások.
Kivételek:
Az élő állatot vagy romlandó élelmiszert továbbító járművek, amennyiben a szállított áru mennyisége a jármű terhelhetőségének, vagy a hasznos felületnek legalább a felét kiteszi. Ezen kívül azon járművek, amelyek rövid- vagy hosszútávra felmentést kaptak a fenti rendelkezés hatálya alól (pl. kulturális, gazdasági, sport, politikai rendezvényekkel kapcsolatban Az útvonal útjainak terhelhetősége
Általában 40 tonna a megengedett összgördülőtömeg, de vannak országok, ahol kisebbek, ezért nem lehet bizonyos súlyú árukkal átmenni az országon, ezért figyelemmel kell lenni arra, hogy pl. Dél - Németországból Olaszországba akar menni az autó, ez Svájcon keresztül lenne a legrövidebb, de a súly miatt nem lehet, így Ausztrián keresztül megy oda.
ADR előírásokra is figyelemmel kell lenni, hiszen vannak olyan útvonalak, ahonnan ki vannak tiltva az ADR-es kamionok (főleg alagutak, hidak esetén) az áru értéke függvényében a biztonsági körülmények is meghatározóak határátkelők száma és az ott eltöltött várakozási idő túlsúlyos áruk esetén figyelembe kell venni a mérlegeléseket, várható ellenőrzéseket (valahol még nem tudják mérlegelni a kamiont) ünnepnapok is befolyásolhatják a fuvarozási útvonalat (pl. vallási ünnepeket nem egyformán tartják az országok, ez alapján is lehet tervezni az útvonalat) pénzügy megfontolás is meghatározható lehet - autópályadíjak, fizetős alagutak, üzemanyagdíjak, stb. útvonal távolsága - mindig a lehető legrövidebb útvonalat kell választani, ezt számos tényező módosíthatja, befolyásolhatja vámkezelés helye is meghatározza az útvonalat.
Jegyzetfüzetébe gyűjtse ki, hogy melyek a legfontosabb tényezők a fuvarozási útvonal kialakításánál!
Önellenőrző kérdések

| 1. Döntse el az alábbi állításról, hogy igaz vagy hamis!
A járművek tömegére vonatkozó korlátozások egyben meghatározzák a gépjárművel fuvarozható rakomány mennyiségét is. |
2. A fuvarozási útvonal kialakításához ismerni kell
| a gépjárművezetőt
| a távolságot
| az ADR előírásait
| az áru tömegét
3. Döntse el az alábbi állításról, hogy igaz vagy hamis!
Amennyiben az előírt mérethatárokat a jármű vagy a rakomány meghaladja, akkor túlsúlyos és túlméretes szállítmányról beszélünk. |