KURZUS: Szállítmányozási rendszerek

MODUL: A vasúti árufuvarozás

2.3. lecke: A fuvardíj megállapításának eszközei, a fuvaroztatás költségei

| Cél: A tananyag célja, hogy a hallgató megismerje a díjszabás - mint a fuvardíj megállapításának eszközének - összetételének tényezőit. Tanulmányozza a magyar és nemzetközi áruforgalomban alkalmazott vasúti árudíjszabások módját, jellemzőit. Legyen tisztában a fuvaroztatás költségének összetevőivel és a fizetés módjaival.
Követelmények: Ön akkor sajátította el megfelelően a tananyagot, ha képes
meghatározni a díjszabás - mint a fuvardíj megállapításának eszközének - összetételét meghatározni/felismerni a magyar és nemzetközi áruforgalomban alkalmazott vasúti díjtételek, árudíjszabások módját, jellemzőit felsorolni a fuvarköltség elemeit és a különböző fizetési módokat
Időszükséglet: A tananyag elsajátításához körülbelül 30 percre lesz szüksége.
Kulcsfogalmak
költség fuvardíj díjszabás
Az adás - vételi ügyeknél az eladási feltételek és a vételár eladó és vevő közötti rögzítésének két alapvető formája van:
az egyedi szerződéses és a díjszabásos eljárás.
Az egyedi szerződéses eljárást általában a nem ismétlő adásvételi ügyeknél alkalmazzák, amikor az ügylet többnyire egy eladó és egy vevő között létesít esetenként egymástól lényegesen eltérő jogviszonyt. Ilyen ügyleteknél ésszerű, hogy a feltételeket is maga a szerződés tartalmazza.
Ha viszont sok vevő áll egy eladóval szemben és a vevők egyenkénti igénye az összkereslethez viszonyítva nem számottevő jelentőségű, a díjszabásos eljárás a célszerűbb és általában alkalmazott. Ennek lényege abban áll, hogy maga a szerződés mellőzi az adásvételi feltételek részletes ismertetését. A feltételek leírását - a szerződés részletezésének tekintett - külön díjszabás tartalmazza, s a szerződésben csupán hivatkozás történik a díjszabás feltételeinek érvényesülésére.
A díjszabásos eljárás alkalmazhatóságának előfeltétele tehát pld:
sűrűn ismétlődő ügyleti feltételek, ügyleti feltételek azonosíthatóságának lehetősége, megbízók nagy száma.
Ezért a vasúti közlekedésben a fuvarozási feltételek megszabásának széles körben elterjedt formája a díjszabásos eljárás.(hasonló okokból máshol is alkalmaznak díjszabást).A jól szerkesztett díjszabás a fuvaroztató által nyújtott szolgáltatások propagálására is kiválóan alkalmas.
A DÍJSZABÁS a fuvarozás feltételének, a díjszámítás módjának, valamint a fuvarozó teljesítményei ellenében fizetett díjaknak rendszerezett könnyen áttekinthető összeállítása.
A nemzetközi forgalomban alkalmazott vasúti árudíjszabások
A nemzetközi áruforgalomban beszélhetünk
kétországos, illetve többországos forgalomról.
Kétországos forgalom alatt a két szomszédos ország áruforgalmában alkalmazott díjszabásokat fuvardíj elszámolási és fizetési megoldásokat értjük.
Többországos forgalomban megkülönbözhetünk pályáról - pályára (csatlakozó forgalom) történő elszámolást és nemzetközi köteléki díjszabások alapján történő elszámolást.
A pályáról - pályára történő elszámolás esetén a fuvarozásban részes vasutak a fuvarozás ellenértékét a helyi (belföldi) díjszabásaik alapján vasutanként külön - külön állapítják meg.
A nemzetközi köteléki díjszabások alapján történő elszámolás esetén az érintett vasutak fuvardíját egyetlen díjszabás - az érvényben lévő köteléki díjszabás - alapján számítják fel, ami lehetővé teszi a feladási állomástól a rendeltetési állomásig a fuvardíjak megállapítását.
A köteléki díjszabások több vasút vonalára közös megegyezés alapján életbelépett díjszabások, amelyekben az érdekelt vasutak részben feladják díjszabási önállóságukat s az átmenő forgalomnak saját vonalaikra terelése érdekében kedvezőbb díjtételeket ajánlanak fel.
A fuvardíjszámítás módja:
A fuvardíjat meghatározza:
a fuvardíjszámítás tömeg (legcsekélyebb: 10 000 kg, négy vagy ennél több tengelyű kocsinál tengelyenként (5000 kg) a díjszabási távolság (legcsekélyebb: 30 km) áruosztály (1) a rendelkezésre bocsátott kocsi típusa (2 tengelyes, 4 tengelyes, különleges, stb.) figyelembevételével kell megállapítani.
A fuvaroztatás költségei:
A fuvarköltség elemei:
a fuvardíj: amelyet a költségviselő az áru továbbításáért fizet mellékdíjak: a fuvarozással összefüggő, a vasúttársaság által végzett mellékteljesítmény (pld. tömegmegállapítás, darabszámlálás, stb.)
A fizetés módjai:
központi elszámolás: - keretszerződés esetén állomási elszámolás
A vasúttársaságok és a megbízók, nagymennyiségű és rendszeres árufuvarozások esetén meghatározott időközönként ún. keretszerződést kötnek. Ezzel írásban meghatározzák a tartós együttműködés alapvető tételeit.
Például:
a díjfizetés módját, a díjak megállapítását v. alkalmazott díjszabásokat, a kedvezmények mértékét, a kocsimegrendelés, visszaigazolás és lemondás módját stb.

| Önellenőrző kérdések
1. A fuvarköltség elemei:
| A fuvardíj, be-és kirakodás díja; járulékok
| A fuvardíj; a vasúttársaságok által végzett mellékteljesítmény, járulékok
| A fuvardíj; mellékdíjak
2. Döntse el az alábbi állításról, hogy igaz vagy hamis!
Keretszerződést nagymennyiségű és rendszeres árufuvarozások esetén kötnek. |
3. A köteléki díjszabás:
| Egy vasút vonalára
| Több vasút vonalára
| Közös megegyezés alapján életbeléptetett díjszabás